CELEX: 52013XG0305(01)
Language: el
Date: 2013-03-05 00:00:00
Title: Συμπεράσματα του Συμβουλίου σχετικά με την επένδυση στην εκπαίδευση και κατάρτιση — απάντηση στον Ανασχεδιασμό της εκπαίδευσης : Επένδυση σε δεξιότητες για καλύτερα αποτελέσματα στον κοινωνικοοικονομικό τομέα και Ετήσια Επισκόπηση της Ανάπτυξης για το 2013

5.3.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/5
            
         Συμπεράσματα του Συμβουλίου σχετικά με την επένδυση στην εκπαίδευση και κατάρτιση — απάντηση στον Ανασχεδιασμό της εκπαίδευσης: Επένδυση σε δεξιότητες για καλύτερα αποτελέσματα στον κοινωνικοοικονομικό τομέα και Ετήσια Επισκόπηση της Ανάπτυξης για το 2013
   
   2013/C 64/06
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   ΣΤΟ ΠΛΑΙΣΙΟ
   
               1.
            
            
               των άρθρων 165 και 166 της Συνθήκης για τη λειτουργία της Ευρωπαϊκής Ένωσης,
            
         
               2.
            
            
               της στρατηγικής «Ευρώπη 2020» και, ειδικότερα, της ετήσιας επισκόπησης της ανάπτυξης του 2012 και του 2013 και των συστάσεων ανά χώρα για το 2012,
            
         
               3.
            
            
               των συμπερασμάτων του Συμβουλίου της 12ης Μαΐου 2009 σχετικά με τη θέσπιση ενός στρατηγικού πλαισίου για την ευρωπαϊκή συνεργασία στον τομέα της εκπαίδευσης και της κατάρτισης για την περίοδο έως το 2020 («ΕΚ 2020») (1), πρωταρχικός στόχος του οποίου είναι να στηρίξει την περαιτέρω ανάπτυξη των συστημάτων εκπαίδευσης και κατάρτισης των κρατών μελών που αποσκοπούν στη διασφάλιση της προσωπικής, κοινωνικής και επαγγελματικής ολοκλήρωσης όλων των πολιτών καθώς και στη βιώσιμη οικονομική ευημερία και απασχολησιμότητα, προάγοντας παράλληλα τις δημοκρατικές αρχές, την κοινωνική συνοχή, τη δημιουργικότητα και την καινοτομία, την ενεργό συμμετοχή των πολιτών και τον διαπολιτισμικό διάλογο,
            
         
               4.
            
            
               της κοινής έκθεσης του Συμβουλίου και της Επιτροπής του Φεβρουαρίου 2012 σχετικά με την εφαρμογή του στρατηγικού πλαισίου «ΕΚ 2020» (2), όπου ορίζονται βήματα για την κινητοποίηση της διαδικασίας «ΕΚ 2020» για τη στήριξη των στόχων της στρατηγικής «Ευρώπη 2020» όσον αφορά την ανάπτυξη και την απασχόληση, και επίσης ορίζονται ορισμένοι τομείς προτεραιότητας για την ευρωπαϊκή συνεργασία στον τομέα της εκπαίδευσης και της κατάρτισης για την περίοδο 2012-2014,
            
         
               5.
            
            
               της συνεχιζόμενης οικονομικής κρίσης που προκύπτει από τις πλέον πρόσφατες προβλέψεις της Επιτροπής, βάσει των οποίων αναμένεται η οικονομική ανάκαμψη να είναι βραδύτερη και η ανεργία να φτάσει σχεδόν στο 11 % το 2013 (3), με επίπεδα ανεργίας κατά 60 % υψηλότερα για τους εργαζόμενους με χαμηλή εξειδίκευση (4),
            
         
               6.
            
            
               της ανάγκης να συγκρατηθεί η αύξηση στην ανεργία των νέων στην Ευρώπη, η οποία ανέρχεται επί του παρόντος σε σχεδόν 23 % κατά μέσο όρο και υπερβαίνει το 50 % σε αρκετά κράτη μέλη (5),
            
         
               7.
            
            
               των αυξανόμενων ενδείξεων ότι η προσφορά δεξιοτήτων δεν ανταποκρίνεται στις ανάγκες της αγοράς εργασίας, με περισσότερες από δύο εκατομμύρια θέσεις εργασίας να είναι σήμερα κενές ανά την Ευρώπη (6),
            
         
               8.
            
            
               της ανάγκης να τεθούν τα θεμέλια για τη μελλοντική ανάπτυξη και ανταγωνιστικότητα σε ένα πλαίσιο περιορισμένων δημοσίων οικονομικών με αποτελεσματικότερες επενδύσεις στα συστήματα εκπαίδευσης και κατάρτισης, και των αναμφίβολων κοινωνικών και οικονομικών οφελών από αυτές τις επενδύσεις,
            
         
               9.
            
            
               των συμπερασμάτων του Συμβουλίου, της 26ης Νοεμβρίου 2012, σχετικά με την εκπαίδευση και την κατάρτιση στο πλαίσιο της στρατηγικής «Ευρώπη 2020» — Η συμβολή της εκπαίδευσης και της κατάρτισης στην οικονομική ανάκαμψη, την ανάπτυξη και την απασχόληση (7), στα οποία συμφωνήθηκε ότι ο τομέας της εκπαίδευσης και της κατάρτισης, συμπεριλαμβανομένου του υπουργικού επιπέδου, θα πρέπει να διαδραματίσει πλέον εξέχοντα ρόλο τόσο στον προσδιορισμό κοινών προσεγγίσεων και στόχων σχετικά με την εκπαίδευση και την κατάρτιση, όσο και στην εφαρμογή των πτυχών της εκπαίδευσης και της κατάρτισης του Ευρωπαϊκού εξαμήνου στο πλαίσιο της Ευρώπης 2020,
            
         
               10.
            
            
               των συμπερασμάτων του Ευρωπαϊκού Συμβουλίου της 13ης-14ης Δεκεμβρίου 2012 (8), στα οποία:
               
                           —
                        
                        
                           καλούνται το Συμβούλιο, τα κράτη μέλη και η Επιτροπή να διασφαλίσουν την ταχεία εφαρμογή της ανακοίνωσης της Επιτροπής με τίτλο Ανασχεδιασμός της εκπαίδευσης
                               (9),
                        
                     
                           —
                        
                        
                           εκφράζεται ικανοποίηση για την επιτευχθείσα πρόοδο όσον αφορά την εκπόνηση μιας συνολικής ενωσιακής προσέγγισης για την απασχόληση των νέων, και ζητείται από το Συμβούλιο να μελετήσει τις προτάσεις της δέσμης για την απασχόληση των νέων,
                        
                     
                           —
                        
                        
                           τονίζεται η σημασία να εφαρμοσθούν διαφοροποιημένες, ευνοϊκές για την ανάπτυξη και υγιείς φορολογικές πολιτικές και να εξισορροπηθούν οι ανάγκες για παραγωγικές επενδύσεις και οι στόχοι δημοσιονομικής πειθαρχίας,
                        
                     
         
               11.
            
            
               της καθιέρωσης, με την επιφύλαξη των εν εξελίξει διαπραγματεύσεων για ένα Πολυετές Δημοσιονομικό Πλαίσιο 2014-2020, ενός στενού δεσμού μεταξύ της επιλογής επενδυτικών προτεραιοτήτων και παρεμβάσεων για τον μελλοντικό προγραμματισμό των διαρθρωτικών ταμείων για το 2014-2020, και τις πολιτικές προκλήσεις που τονίζονται στις ειδικές ανά χώρα συστάσεις και τα εθνικά μεταρρυθμιστικά προγράμματα των κρατών μελών,
            
         ΕΚΦΡΑΖΕΙ ΙΚΑΝΟΠΟΙΗΣΗ ΓΙΑ
   
               1.
            
            
               την αναγνώριση του κεντρικού ρόλου της εκπαίδευσης και της κατάρτισης, που έχει αναγνωρισθεί στην Ετήσια επισκόπηση για την ανάπτυξη για το 2013, συμπεριλαμβανομένης της μνείας του κεντρικού ρόλου των επενδύσεων σε ανθρώπινο κεφάλαιο για την αντιμετώπιση και την πρόληψη της ανεργίας και την προετοιμασία μιας ανάκαμψης με υψηλή απασχόληση,
            
         
               2.
            
            
               τη στάση της Ετήσιας επισκόπησης για την ανάπτυξη για το 2013 όσον αφορά τη διαφοροποιημένη δημοσιονομική εξυγίανση, καλώντας τα κράτη μέλη να προστατεύσουν το δυναμικό τους για μελλοντική ανάπτυξη δίνοντας προτεραιότητα και, όπου είναι δυνατόν, ενισχύοντας τις επενδύσεις για την εκπαίδευση και την κατάρτιση,
            
         
               3.
            
            
               την έκκληση της Ετήσιας επισκόπησης για την ανάπτυξη για το 2013 για να αυξηθεί η επίδοση των συστημάτων εκπαίδευσης και κατάρτισης και το συνολικό επίπεδο δεξιοτήτων, συνδέοντας στενότερα το εργασιακό και το εκπαιδευτικό περιβάλλον, αναγνωρίζοντας ότι δεν υπάρχει μία λύση ενιαία για όλους και ότι ορισμένες μεταρρυθμίσεις μπορεί να αργήσουν να φέρουν αποτελέσματα,
            
         
               4.
            
            
               τη σημασία που προσδίδεται στις δεξιότητες, την εκπαίδευση, την κατάρτιση και τη δια βίου μάθηση για την αύξηση της ικανότητας εξεύρεσης εργασίας και, πιο συγκεκριμένα, στην αντιμετώπιση και την πρόληψη της ανεργίας των νέων αντιμετωπίζοντας τις κύριες αιτίες της, πολλές εκ των οποίων εξετάζονται στην πρόσφατη ανακοίνωση της Επιτροπής, στις 20 Νοεμβρίου 2012, προς το Ευρωπαϊκό Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών με τίτλο «Ανασχεδιασμός της εκπαίδευσης: Επένδυση στις δεξιότητες για καλύτερα κοινωνικοοικονομικά αποτελέσματα».
            
         ΚΑΛΕΙ ΤΑ ΚΡΑΤΗ ΜΕΛΗ, ΤΗΡΟΥΜΕΝΗΣ ΤΗΣ ΑΡΧΗΣ ΤΗΣ ΕΠΙΚΟΥΡΙΚΟΤΗΤΑΣ,
   
               1.
            
            
               να εξασφαλίσουν τη βιωσιμότητα των κοινωνικών πτυχών της εκπαίδευσης και κατάρτισης και την ισότητα ευκαιριών κατά την πρόσβαση στην ποιοτική εκπαίδευση, ώστε τα συστήματα εκπαίδευσης και κατάρτισης να μπορούν να εξακολουθήσουν να συνεισφέρουν στη δημιουργία κοινωνικής συνοχής, βιώσιμης ανάπτυξης, ενεργού συμμετοχής στα κοινά και προσωπικής ολοκλήρωσης στις κοινωνίες της Ευρώπης,
            
         
               2.
            
            
               να ενισχύσουν το ρόλο της εκπαίδευσης και της κατάρτισης στο πλαίσιο της στρατηγικής Ευρώπη 2020, λαμβάνοντας υπόψη την ανακοίνωση Ανασχεδιασμός της εκπαίδευσης, καθώς και τις πτυχές της εκπαίδευσης και κατάρτισης στην Ετήσια επισκόπηση για την ανάπτυξη και τις ειδικές ανά χώρα συστάσεις (CSRs), και εστιάζοντας -σύμφωνα με τις προτεραιότητες, και τις εθνικές και της «ΕΚ 2020» και βάσει των διαθέσιμων πηγών- στους ακόλουθους τομείς:
               
                           α)
                        
                        
                           να αυξήσουν την επίδοση των συστημάτων εκπαίδευσης και κατάρτισης και των συνολικών επιπέδων δεξιοτήτων και ικανοτήτων, π.χ. συνδέοντας στενότερα τον κόσμο της εργασίας και τον κόσμο της εκπαίδευσης, και εξασφαλίζοντας ουσιαστική επικοινωνία και ισχυρές εταιρικές σχέσεις μεταξύ των οικείων τομέων πολιτικής, των υποτομέων εκπαίδευσης και ανάπτυξης, των κοινωνικών εταίρων και των διαφόρων επιπέδων διακυβέρνησης,
                        
                     
                           β)
                        
                        
                           να προωθήσουν την αριστεία στην επαγγελματική εκπαίδευση και κατάρτιση, σε συνεργασία με τους κοινωνικούς εταίρους, π.χ. με την εκπόνηση ποιοτικών συστημάτων ΕΕΚ με εκπαιδευτική συνιστώσα βασισμένη στην εργασία, με την εκπόνηση σύντομων κύκλων τριτοβάθμιας εκπαίδευσης, σύμφωνα με το ΕΠΕΠ ή σε συνδυασμό με τον πρώτο κύκλο στα πλαίσια της διαδικασίας της Μπολόνια, και με εστίαση σε τομείς με δυναμικό ανάπτυξης ή τομείς στους οποίους παρατηρείται έλλειψη δεξιοτήτων, καθώς και με την ευθυγράμμιση των πολιτικών ΕΕΚ προς τις εθνικές, περιφερειακές ή τοπικές στρατηγικές οικονομικής ανάπτυξης,
                        
                     
                           γ)
                        
                        
                           να βελτιώσουν τις επιδόσεις των ομάδων νέων με υψηλό κίνδυνο πρώιμης εγκατάλειψης του σχολείου και χαμηλά επαγγελματικά προσόντα, σύμφωνα με το πλαίσιο που ορίζεται στη σύσταση του Συμβουλίου του 2011 (10), π.χ. με τον έγκαιρο προσδιορισμό των ατόμων με χαμηλές επιδόσεις σε βασικές δεξιότητες σε όλες τις φάσεις της σχολικής εκπαίδευσης, παρέχοντας εξατομικευμένη υποστήριξη -με παράλληλη αναγνώριση των γνώσεων, των δεξιοτήτων και των ικανοτήτων που αποκτώνται σε μη τυπικό και άτυπο επίπεδο- και καταπολεμώντας τις αιτίες των χαμηλών επιδόσεων με τη βοήθεια υψηλής ποιότητας και προσιτής εκπαίδευσης και φροντίδας για τα πρώτα χρόνια εκπαίδευσης,
                        
                     
                           δ)
                        
                        
                           να μειώσουν τον αριθμό των ενηλίκων με λίγα επαγγελματικά προσόντα, π.χ. αυξάνοντας τα κίνητρα για εκπαίδευση των ενηλίκων, παρέχοντας πληροφορίες για την πρόσβαση σε υπηρεσίες διά βίου μάθησης, όπως η ενημέρωση σχετικά με την επικύρωση της μη τυπικής και της άτυπης μάθησης (11) και της καθοδήγησης προς μια σταδιοδρομία, και προσφέροντας εξατομικευμένες μαθησιακές ευκαιρίες σε επιμέρους εκπαιδευόμενους,
                        
                     
                           ε)
                        
                        
                           να λάβουν μέτρα για την ανάπτυξη εγκάρσιων δεξιοτήτων και ικανοτήτων, όπως περιγράφεται στη σύσταση του 2006 για τις βασικές ικανότητες της διά βίου μάθησης (12), από τα πρώτα βήματα της εκπαίδευσης έως την ανώτατη εκπαίδευση, χρησιμοποιώντας καινοτόμες παιδαγωγικές προσεγγίσεις με επίκεντρο τον σπουδαστή,
                        
                     
                           στ)
                        
                        
                           να αναθεωρήσουν και να ενισχύσουν το επαγγελματικό προφίλ του διδακτικού επαγγέλματος (εκπαιδευτικοί, διευθυντές σχολείου και εκπαιδευτές εκπαιδευτικών), σε συνεργασία με τους ενδιαφερόμενους, π.χ. εξασφαλίζοντας ουσιαστική αρχική εκπαίδευση των εκπαιδευτικών και παρέχοντας συνεκτικά συστήματα με επαρκείς πόρους για τις προσλήψεις, την επιλογή, την αρχική εκπαίδευση των εκπαιδευτικών, τη στήριξη στην αρχή της σταδιοδρομίας και την συνεχή επαγγελματική ανάπτυξη διδακτικού προσωπικού με βάση τις αρμοδιότητες,
                        
                     
                           ζ)
                        
                        
                           να βελτιώσουν τη μάθηση με χρήση ΤΠΕ και την πρόσβαση σε υψηλής ποιότητας ανοικτούς εκπαιδευτικούς πόρους (ΑΕΠ), π.χ. υποστηρίζοντας τη διδασκαλία και τις πρακτικές αξιολόγησης που βασίζονται στις ΤΠΕ, προάγοντας τη διαφάνεια των δικαιωμάτων και των υποχρεώσεων των χρηστών και των παραγωγών ψηφιακού περιεχομένου και υποστηρίζοντας τα ιδρύματα εκπαίδευσης και κατάρτισης ώστε να προσαρμοστούν στην εμφάνιση των ΑΕΠ, λαμβάνοντας ιδίως υπόψη την εξασφάλιση της ποιότητας και της παρακολούθησης,
                        
                     
                           η)
                        
                        
                           να δώσουν προτεραιότητα και, όπου είναι δυνατό, να ενισχύσουν τις επενδύσεις για την εκπαίδευση και την κατάρτιση, επιδιώκοντας ταυτόχρονα να ενισχυθεί η αποτελεσματικότητα αυτών των δαπανών και προωθώντας τον εθνικό διάλογο για βιώσιμους και εξισορροπημένους μηχανισμούς χρηματοδότησης, εμπλέκοντας ευρύ φάσμα φορέων,
                        
                     
         ΣΥΜΦΩΝΕΙ ΟΤΙ
   προκειμένου να διαδραματίσουν σοβαρότερο ρόλο στην εφαρμογή του Ευρωπαϊκού Εξαμήνου, οι αντιπρόσωποι των κρατών μελών στο Συμβούλιο EYCS -και/ή, τα αρμόδια προπαρασκευαστικά όργανα, όπου δει- θα πρέπει να εξετάσουν, με τη συμφωνία των ενδιαφερομένων κρατών μελών, την πρόοδο που έχουν σημειώσει τα κράτη μέλη απαντώντας στις προκλήσεις που εντοπίστηκαν στις ανά χώρα συστάσεις (CSR) στον τομέα της εκπαίδευσης και κατάρτισης (13). Επί πλέον, και σύμφωνα με τον οδικό χάρτη για το Ευρωπαϊκό Εξάμηνο της Προεδρίας, οι αρμόδιες επιτροπές, όπως η EMCO, μπορούν να υποστηρίζονται από την Επιτροπή Παιδείας όσον αφορά την εξέταση των σχεδίων CSR στον τομέα της εκπαίδευσης και κατάρτισης.
   ΣΗΜΕΙΩΝΕΙ ΤΗΝ ΠΡΟΘΕΣΗ ΤΗΣ ΕΠΙΤΡΟΠΗΣ
   
               1.
            
            
               να υποστηρίξει, με παράλληλη τήρηση της αρχής της επικουρικότητας και της εθνικής ευθύνης για την εκπαίδευση και κατάρτιση, καθώς και τη θεσμική αυτονομία των παρόχων μάθησης, τις προσπάθειες των κρατών μελών να βελτιώσουν τα εκπαιδευτικά τους συστήματα, αξιοποιώντας πλήρως τα προγράμματα και τα ταμεία της ΕΕ στον τομέα της εκπαίδευσης και κατάρτισης και μέσω βελτιωμένης βάσης πληροφοριών, λεπτομερούς ανάλυσης σκοπιμότητας και αυξημένης διαφάνειας, μεταξύ άλλων:
               
                           α)
                        
                        
                           εντείνοντας την ανά χώρα πραγματογνωμοσύνη και την αναλυτική της ικανότητα,
                        
                     
                           β)
                        
                        
                           πραγματοποιώντας διαρθρωμένες επαφές με τα κράτη μέλη, μεταξύ άλλων με διμερείς συνεδριάσεις σε καίριες φάσεις της προπαρασκευαστικής φάσης πριν από την έγκριση από την Επιτροπή των σχεδίων ανά χώρα συστάσεων,
                        
                     
                           γ)
                        
                        
                           διασφαλίζοντας ισχυρότερο συντονισμό των δραστηριοτήτων που αναλαμβάνουν οι ομάδες εργασίας ΑΜΣ (14) που δημιουργήθηκαν στο πλαίσιο της ΕΚ 2020 και ότι οι ομάδες αυτές είναι εστιασμένες στις κύριες πολιτικές προκλήσεις που προσδιορίσθηκαν με τις διαδικασίες της ΕΚ 2020, της Ευρώπης 2020 και του Ευρωπαϊκού εξαμήνου,
                        
                     
                           δ)
                        
                        
                           εξετάζοντας τη σκοπιμότητα της υποστήριξης των κρατών μελών, εφόσον ζητείται, καλώντας τους ομοτίμους σε διεξοδική συζήτηση συγκεκριμένων θεμάτων στη χώρα τους, χρησιμοποιώντας τα σχετικά δημοσιονομικά μέσα, και υποστηρίζοντας τη συμμετοχή διεθνούς φήμης εμπειρογνωμόνων,
                        
                     
                           ε)
                        
                        
                           εξετάζοντας, σε συνεργασία με τα κράτη μέλη, την ανάδραση όσον αφορά την πρώτη νέα έκθεση παρακολούθησης της εκπαίδευσης και της κατάρτισης και το Φόρουμ για την εκπαίδευση και την κατάρτιση και υποβάλλοντας προτάσεις προκειμένου να διασφαλισθεί η προστιθέμενη αξία από την εφαρμογή αυτών των νέων μέσων στο Ευρωπαϊκό εξάμηνο,
                        
                     
                           στ)
                        
                        
                           εξετάζοντας, σε συνεργασία με τα κράτη μέλη, περαιτέρω εργασίες μεθοδολογίας σε συνάρτηση με τη συλλογή συναφών στοιχείων για την υποστήριξη της υποβληθείσας πρότασης (15) σχετικά με ενδεχόμενο δείκτη αναφοράς προς έγκριση από το Συμβούλιο στον τομέα των γλωσσικών γνώσεων,
                        
                     
         
               2.
            
            
               να υποστηρίξει πρωτοβουλίες -όπως η προτεινόμενη σε επίπεδο ΕΕ Συμμαχία για θέσεις μαθητείας- για τη βελτίωση στη μάθηση με βάση την εργασία, που θα στηρίζονται σε ισχυρές εταιρικές σχέσεις μεταξύ της εκπαίδευσης και της απασχόλησης, ειδικότερα στους κοινωνικούς εταίρους, τις επιχειρήσεις και τους παρόχους ΕΕΚ, σύμφωνα με τη διαδικασία της Κοπεγχάγης,
            
         
               3.
            
            
               να διερευνήσει, με τους κοινωνικούς εταίρους σε επίπεδο ΕΕ, τις επιλογές για να αυξηθεί το επίπεδο και η ποιότητα της παροχής κατάρτισης σε ενήλικες, με σκοπό την ανανέωση και αναβάθμιση των δεξιοτήτων του εργατικού δυναμικού,
            
         
               4.
            
            
               να αξιολογήσει, σε στενή συνεργασία με τα κράτη μέλη και τους σχετικούς ενδιαφερομένους, τις επιπτώσεις της ενδεχόμενης δημιουργίας Ευρωπαϊκού χώρου για τις δεξιότητες και τα επαγγελματικά προσόντα, για να αυξηθεί η σύγκλιση μεταξύ των διαφόρων εργαλείων διαφάνειας και αναγνώρισης της ΕΕ και των κρατών μελών, με σκοπό να εξασφαλίζεται ότι οι δεξιότητες και τα επαγγελματικά προσόντα μπορούν εύκολα να αναγνωριστούν σε διασυνοριακό επίπεδο,
            
         
               5.
            
            
               να αναλάβει, σε συντονισμό με σχετικές πρωτοβουλίες των κρατών μελών, νέα πρωτοβουλία «Συστήματα εκπαίδευσης και κατάρτισης ανοικτά στον ευρύτερο κόσμο», αναλύοντας την επίπτωση της παροχής ενωσιακής στήριξης στην αναβάθμιση της πρόσβασης και της χρήσης ποιοτικών ΤΠΕ και ανοικτών εκπαιδευτικών πόρων για την εκπαίδευση,
            
         
               6.
            
            
               να θεσπίσει δράσεις για την προώθηση της εκπαίδευσης για την επίτευξη επιχειρηματικότητας, ειδικότερα πολιτική καθοδήγηση, καθώς και πλαισίου για να ενθαρρυνθεί η επιχειρησιακή εκπαίδευση σε θεσμικό επίπεδο,
            
         
               7.
            
            
               να αναλύσει την αποτελεσματικότητα των δημοσίων δαπανών για την εκπαίδευση και κατάρτιση και να αρχίσει διάλογο σε επίπεδο ΕΕ με τους ενδιαφερομένους σχετικά με τα οφέλη των επενδύσεων σε διάφορους τομείς εκπαίδευσης και κατάρτισης,
            
         ΚΑΛΕΙ ΤΑ ΚΡΑΤΗ ΜΕΛΗ ΚΑΙ ΤΗΝ ΕΠΙΤΡΟΠΗ
   
               1.
            
            
               να δημιουργήσουν στενή σχέση μεταξύ των κυρίων προκλήσεων στρατηγικής πολιτικής που έχουν προσδιορισθεί στο Ευρωπαϊκό εξάμηνο και τις δραστηριότητες ΑΜΣ και να αναπτύξουν, εφόσον ζητηθεί, την ανά χώρα διάσταση προκειμένου να ενισχυθούν, τόσο τα επιμέρους κράτη μέλη όσο και ομάδες από αυτά, να εφαρμόσουν τις ανά χώρα συστάσεις,
            
         
               2.
            
            
               να αξιοποιήσουν πλήρως το δυναμικό συνεργασίας και ομαδικής μάθησης στην ΑΜΣ με βελτιωμένες εργασιακές μεθόδους, στις οποίες συμπεριλαμβάνονται, κατά περίπτωση:
               
                           α)
                        
                        
                           ισχυρότερη συμπληρωματικότητα των δραστηριοτήτων και αποφυγή επικαλύψεων με καλύτερη εκμετάλλευση της παρουσίας των κρατών μελών σε άλλους διεθνείς οργανισμούς, όπως ο ΟΟΣΑ (16), η UNESCO και το Συμβούλιο της Ευρώπης,
                        
                     
                           β)
                        
                        
                           δομές και διαδικασίες που αυξάνουν την αποδοτικότητα και την αποτελεσματικότητα, καθώς και την προσωπική εμπλοκή των κρατών μελών στη διαδικασία ΑΜΣ, για παράδειγμα σε επίπεδο γενικών διευθυντών και υπευθύνων χάραξης πολιτικής,
                        
                     
                           γ)
                        
                        
                           αρθρωμένη εθελοντική διαδικασία αξιολόγησης από ομοτίμους με εστίαση στην εφαρμογή των ανά χώρα συστάσεων και εκμετάλλευση της εμπειρίας από την πιλοτική αξιολόγηση από ομοτίμους του Σεπτεμβρίου του 2012,
                        
                     
                           δ)
                        
                        
                           τακτική αναδραστική ενημέρωση από όλες τις ομάδες εργασίας προς την επιτροπή παιδείας και/ή άλλες σχετικές ομάδες και παρουσίαση των κύριων πορισμάτων τους στον πολιτικό τομέα στο Συμβούλιο υπό μορφή ενιαίου προτύπου,
                        
                     
                           ε)
                        
                        
                           τακτικές ανακοινώσεις μεταξύ της επιτροπής παιδείας, ειδικότερα, και όλων των θεματικών ομάδων προκειμένου να διασφαλισθεί ότι οι ομάδες είναι πλήρως ενημερωμένες σχετικά με το πλαίσιο λειτουργίας τους και εξελίξεις που εμπίπτουν στην αρμοδιότητά τους,
                        
                     
                           στ)
                        
                        
                           σαφείς εντολές και συγκεκριμένες λειτουργικές διαδικασίες (για παράδειγμα εντολές καθηκόντων, επιδιωκόμενο αποτέλεσμα, προϋποθέσεις συμμετοχής και ρήτρες λήξης ισχύος) για όλες τις θεματικές ομάδες εργασίας, διασφαλίζοντας μεταξύ άλλων ότι το δυναμικό των ΤΠΕ χρησιμοποιείται, για παράδειγμα, με την πραγματοποίηση τηλεσυνεδριάσεων,
                        
                     
                           ζ)
                        
                        
                           αρθρωμένη διάδοση που περιλαμβάνει τόσο την ενωσιακή διάσταση όσο και τη διάσταση των επιμέρους κρατών μελών, η οποία θα λαμβάνει χώρα πριν από τη δημοσίευση των αποτελεσμάτων των ομάδων εργασίας, συμπεριλαμβανομένης της πολύγλωσσης δημοσίευσης συνοπτικών αποτελεσμάτων των ομάδων εργασίας,
                        
                     
         
               3.
            
            
               τόνωση της δημιουργικής διαδικασίας στη συνέχεια που δίδεται στις ανά χώρα συστάσεις με αλληλοενημέρωση των σχετικών πολιτικών επιτροπών (για παράδειγμα της επιτροπής οικονομικής πολιτικής και της επιτροπής απασχόλησης) σε τακτική βάση, όσον αφορά τα αποτελέσματα των προαναφερόμενων μηχανισμών συνεργασίας ΑΜΣ.
            
         
      (1)  ΕΕ C 119 της 28.5.2009, σ. 2.
   
      (2)  ΕΕ C 70 της 8.3.2012, σ. 9.
   
      (3)  Φθινοπωρινή οικονομική πρόβλεψη της Ευρωπαϊκής Επιτροπής (Νοέμβριος 2012).
   
      (4)  Στατιστικές της Eurostat για την ανεργία (Νοέμβριος 2012).
   
      (5)  «Ωθώντας τη νεολαία προς την απασχόληση» — COM(2012) 727 final, 5 Δεκεμβρίου 2012.
   
      (6)  Ευρωπαϊκό σύστημα παρακολούθησης κενών θέσεων εργασίας, 7 Δεκεμβρίου 2012.
   
      (7)  ΕΕ C 393 της 19.12.2012, σ. 5.
   
      (8)  Έγγρ. EUCO 205/12.
   
      (9)  14871/12 + ADD 1-8.
   
      (10)  Σύσταση του Συμβουλίου σχετικά με πολιτικές για τη μείωση της πρόωρης εγκατάλειψης του σχολείου (ΕΕ C 191 της 1.7.2011, σ. 1).
   
      (11)  Σύμφωνα με τη σύσταση του Συμβουλίου της 20ής Δεκεμβρίου 2012 για την επικύρωση της μη τυπικής και της άτυπης εκπαίδευσης (ΕΕ C 398 της 22.12.2012, σ. 1).
   
      (12)  Σύσταση του Ευρωπαϊκού Κοινοβουλίου και του Συμβουλίου της 18ης Δεκεμβρίου 2006 σχετικά με τις βασικές ικανότητες της δια βίου μάθησης (ΕΕ L 394 της 30.12.2006, σ. 10).
   
      (13)  Επιφύλαξη της ΓΕ σχετικά με το δεύτερο τμήμα της εν λόγω φράσης (από «— θα πρέπει να …»).
   
      (14)  Ανοικτή Μέθοδο Συντονισμού.
   
      (15)  Βλ. έγγραφο 14871/12 ADD 2, σ. 3.
   
      (16)  Θα πρέπει να εξασφαλιστεί το δικαίωμα συμμετοχής όλων των κρατών μελών στις εργασίες του ΟΟΣΑ.